বাতিল নোট বদলের জন্য মানুষের প্রধান ভরসা ব্যাঙ্ক। কিন্তু এদিন কেন্দ্রীয় সরকারের একটি সিদ্ধান্তে ব্যাঙ্কে অ্যাকাউন্ট থেকেও সমস্যায় পড়েন সমবায় ব্যাঙ্কের গ্রাহকরা। কারণ, মঙ্গলবার কেন্দ্রীয় অর্থসচিব শক্তিকান্ত দাস জানিয়েছেন, সমবায় ব্যাঙ্কগুলিতেও ৫০০, ১০০০ টাকাও চলবে না।
রিজার্ভ ব্যাঙ্কের আদেশানুসারে, সমবায় ব্যাঙ্কগুলিকে ৫০০-১০০০ টাকার নোট না নেওয়ার কথা ঘোষণা করার পরেই ব্যাঙ্কগুলিতে এসে সমস্যায় পড়েছেন সাধারন মানুষেরা। মূলত গরিব চষিরা এই সব সমবায় ব্যাঙ্কগুলিতে অ্যাকাউন্ট খুলেছে বা লোন নিয়েছে। পূর্ব মেদিনীপুরের মহিষাদলেও একই ছবি। তমলুক-ঘাটাল কো-অপরেটিভ ব্যাঙ্কে আজ ঋণ শোধ করতে অথবা টাকা তুলতে এসে অনেকেই সমস্যার মুখে পড়েছেন। হঠাতই এই সিদ্ধান্তে তাঁদের আরও সমস্যায় পড়তে হবে বলে দাবি করেছেন এই ব্যাঙ্কের গ্রাহকরা। অনেকের কাছেই ৫০০ বা ১০০০ টাকার নোট ছিল। তাঁরা আশা করেছিলেন, সমবায় ব্যাঙ্ক থেকেই টাকা বদলে নেবেন। কিন্তু আজকের ঘোষণায় তাঁরা বুঝতে পারছেন না, কীভাবে হাতে থাকা টাকা বদলাবেন। এদের মধ্যে অনেক গরিব চাষিও রয়েছেন। তাঁদের আশঙ্কা, এবারে চাষের কাজ পুরোপুরি আটকে যাবে।
আরও পড়ুন
নোট বাতিলের লাইনে মোদীর মা! কত টাকা পেলেন প্রধানমন্ত্রীর মা? দেখুন ভিডিও...
ভারতের এই গ্রামে নোটবদল কোনও প্রভাবই ফেলতে পারেনি। কীভাবে?
সব দেখেও ব্যাঙ্ক কর্তৃপক্ষের কার্যত কিছুই করার নেই। সমবায় ব্যাঙ্কের কর্মীদের দাবি, তাঁরা গ্রাহকদের সমস্যা বুঝতে পারলেও, রিজার্ভ ব্যাঙ্কের নিয়ম মানতে বাধ্য। ফলে গ্রাহকদের সমস্যার সমাধান সমবায় ব্যাঙ্ক করতে পারছে না।
দেখুন ভিডিও ১

দেখুন ভিডিও ২

দেখুন ভিডিও ৩

দেখুন ভিডিও ৪